মুজাদ্দিদ
মুজাদ্দিদ (আরবি:مجدد‎) শব্দের অর্থ সংস্কারক। প্রতি হিজরী শতাব্দিতে মুসলিম সমাজ সংস্কার, মুসলমানদের মধ্যে অনুপ্রবেশকৃত অনৈসলামিক রীতির মূলোৎপাটন এবং ইসলামের প্রকৃত আদর্শ পুনঃপ্রতিষ্ঠিত করার জন্য আবির্ভূত হন। হাদীসে বলা হয়েছে, "আল্লাহ তা'আলা এ উম্মাতের (কল্যাণের) জন্য প্রত্যেক শতাব্দীর শেষে এমন এক ব্যক্তিকে পাঠাবেন যিনি তাদের দ্বীনকে সংস্কার করবেন।" — মিশকাতুল মাসাবিহ ২৪৭, আবু দাউদ ৪২৯১ (সহীহ) ইমাম আয-যাহাবি এবং ইবনে হাজার আসক্বালানী ব্যাখ্যা করেছেন যে মুজাদ্দিদ শব্দটি বহুবচন হিসাবেও বোঝা যায়। মুজাদ্দিদদের মধ্যে বিশিষ্ট আলেম, ইসলামী শাসক এবং সামরিক সেনাপতিও অন্তর্ভুক্ত থাকতে পারে।